als_Latn dik_Latn sna_Latn
Shtatë persona kanë përfunduar në prangat e policisë italiane, midis të cilëve edhe një 37 vjeçar shqiptar, të cilët akuzohen për grabitje të ndryshme me vlerë 2 milionë euro.
Ky është rezultati i operacionit të zhvilluar nga policia në Latisana, e cila arriti të shkatërronte një bandë të specializuar për vjedhje. Operacioni u krye midis datës 20 dhe 26 maj, pas urdhër-arresteve të kryera nga gjykata e Udines.
Dy prej anëtarëve të bandës, përkatësisht shqiptari Shkëlqim Kajo dhe një egjiptian, pjesë e bandës u arrestuan në dhjetor të vitit të shkuar. Të arrestuarit e tjera janë nga Amerika Latine. Operacioni “Actros” bëri të mundur sekuestrimin e sendeve të vjedhura. Hetimet për bandën kanë nisur më 27 korrik të vitit 2016.
Banda ishte e organizuar mirë dhe pikaseshin paraprakisht bizneset që do të vidheshin, ndërsa shënjestra kryesore ishin makinat betoniere të betonit. Ata hiqnin pjesët e “mikserit”, duke i transportuar më pas për në Egjipt.
Në dhjetor të vitit të shkuar, dy persona u arrestuan pasi kishin grabitur kamionin e betonit me vlerë 250.000 euro, në Bolonjë. Tre vjedhje të tjera janë regjistruar në Lombardia Veneto
Policia ka sekuestruar edhe dy makina, Delta Lancia dhe Fiat CROMA të përdorur nga grupi kriminal si dhe 7,570 euro.
Të gjithë të arrestuarit janë në sistemin e burgjeve në Milano, Torino, Regina Coeli, Latina dhe Monza.
/Ora News.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn ita_Latn als_Latn